**Aiškinamasis raštas**

**PRIE SAVIVALDYBĖS TARYBOS SPRENDIMO projekto DĖL nekilnojamOJO TURTO savivaldybės nuosavybėn PIRKimo**

**1. Sprendimo projekto esmė, tikslai ir uždaviniai.**

Sprendimu siekiama užtikrinti tinkamą teisės aktų reikalavimo – Savivaldybės tarybai priimti sprendimą dėl nekilnojamojo turto Savivaldybės nuosavybėn pirkimo patvirtinimo – įgyvendinimą.

**2. Projekto rengimo priežastys ir kuo remiantis parengtas sprendimo projektas.**

*Projekto rengimo priežastys*

Klaipėdos miesto savivaldybės (toliau – Savivaldybė) administracija vykdė nekilnojamojo turto Didžioji Vandens g. 28B-(*duomenys neskelbtini*), Klaipėdoje, pirkimo neskelbiamų derybų būdu procedūras.

Klaipėdos miesto savivaldybės (toliau – Savivaldybė) tarybos 2019 m. rugsėjo 26 sprendimu Nr. T2-278 „Dėl nekilnojamojo turto savivaldybės nuosavybėn pirkimo“ nusprendė pirkti negyvenamąsias patalpas (garažus) Didžioji Vandens g. *(duomenys neskelbtini)*, iš savininkų, kurie dalyvavo vykdomose pirkimų neskelbiamų derybų būdu procedūrose. Su jais nekilnojamojo turto pirkimo-pardavimo sutartys jau sudarytos.

Po nekilnojamojo turto pirkimo neskelbiamų derybų būdu procedūrų pabaigos Savivaldybės administracijoje gautas Didžioji Vandens g. 28B – *(duomenys neskelbtini)* savininko, kuris nebuvo pateikęs paraiškos ir reikalingų dokumentų vykdytose derybose, prašymas sudaryti sąlygas dėl derybų procedūrų atnaujinimo jo atžvilgiu parduodant jam nuosavybės teise priklausantį nekilnojamojo turtą (toliau – NT). Didžioji Vandens g. 28B-*(duomenys neskelbtini)* savininkė, gyvenanti užsienio valstybėje, nežinojusi apie vykdytas nekilnojamojo turto derybų procedūras, taip pat išreiškė susidomėjimą dėl jai priklausančio NT pirkimo. Atsižvelgiant į minėtų NT savininkų interesą, siekiant išnaudoti visas galimybes NT įgyti konstruktyvaus bendradarbiavimo ir susitarimo būdu, Pirkimo komisija nutarė pradėti NT pirkimo neskelbiamų derybų būdu procedūras iš naujo su visais NT savininkais, kurie pirkimo neskelbiamų derybų būdu vykdomose procedūrose nedalyvavo.

Po kvietimų dalyvauti iš naujo pradėtose derybų procedūrose kandidatams išsiuntimo, paraišką dalyvauti derybose ir kitus reikalingus dokumentus pateikė Didžioji Vandens g. 28B-*(duomenys neskelbtini)* savininkė. Įgyvendinus šio NT turto rinkos vertės nustatymo procedūras, įvykdytos derybos dėl minėto NT galutinės kainos.

Pirkimo komisijapripažino, kad derybos su aukščiau nurodyta NT savininke (kandidate) laikomos įvykusiomis ir pasibaigusiomis, galutinai susitarta dėl kainos, neviršijančios 10 proc. nepriklausomo turto vertintojo nustatytos NT rinkos vertės, derybų rezultatai atitinka pirkimo dokumentus.

Vadovaujantis Aprašo 67 punktu ir Įsakymu patvirtinto Nekilnojamojo turto pirkimo neskelbiamų derybų būdu sąlygų aprašo 26 punktu, nustatančiais, kad Savivaldybės administracijos direktorius, atsižvelgdamas į pirkimo komisijos sprendimą dėl derybas laimėjusio kandidato, pateikia savivaldybės tarybai tvirtinti sprendimo pirkti nekilnojamąjį daiktą savivaldybės nuosavybėn projektą, teikiame Savivaldybės tarybai šį sprendimo projektą dėl nekilnojamojo turto Savivaldybės nuosavybėn pirkimo patvirtinimo.

*Teisinis reglamentavimas*

Lietuvos Respublikos vietos savivaldos įstatymo 16 straipsnio 4 dalis nustato, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas įtvirtina, kad Savivaldybė turtą gali įgyti pagal sandorius. 8 straipsnio 1 dalies 1 punktas reglamentuoja, kad Savivaldybių turtą valdo, naudoja ir juo disponuoja savivaldybių tarybos pagal Lietuvos Respublikos vietos savivaldos įstatymą – įgyvendindamos turto savininko funkcijas.

**3. Kokių rezultatų laukiama.**

Įvykdyti teisės aktų reikalavimai, įgyvendinant Detaliojo plano sprendinius, užtikrinant teritorijos planavimą.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

 **6. Lėšų poreikis sprendimo įgyvendinimui.** Sprendimo įgyvendinimui reikalinga
11 000 Eur Savivaldybės biudžeto lėšų. Lėšos šio sprendimo įgyvendinimui Savivaldybės biudžete yra numatytos.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės - įvykdyti teisės aktų reikalavimai, įgyvendinant Detaliojo plano sprendinius, užtikrinant teritorijos planavimą.

PRIDEDAMA: UAB „Capital vertinimas“ turto vertės nustatymo pažymos, 1 lapas.

Turto skyriaus vedėjas Edvardas Simokaitis